"Nasaf" - "So`g`diyona" o`yinida ommaviy janjal yuzaga keldi (video)

Kecha, 4 iyul kuni futbol bo`yicha O`zbekiston Superligasining 12-turidan o`rin olgan so`nggi uch o`yin bo`lib o`tdi.
"Paxtakor" o`z maydonida "Lokomotiv" bilan bahslashdi va 2:1 hisobida g`alaba qozondi. 
Shuningdek, "Surxon" va "Bunyodkor" jamoalari o`rtasida ham o`yin bo`lib o`tdi. "Surxon"  yirik 1:5 hisobda mag`lubiyatga uchradi.
1:0 hisobda qarshiliklar g`alabasi bilan yakunlangan "Nasaf"-"So`g`diyona" o`yinida esa ommaviy janjal sodir bo`ldi. Aslida ikkinchi bo`limga qo`shib berilgan vaqtda jizzaxliklar hisobni tenglashtirgan edi, biroq hakam golni bekor qildi. Uchrashuv oxirlashib qolgach, "So`g`diyona" o`yinchisi “Nasaf” futbolchisiga nisbatan qo`pol harakat qildi. Natijada o`rtada ommaviy janjal yuzaga keldi. Hakam uch nafar futbolchiga qizil kartochka ko`rsatdi. Shunday qilib bu "So`g`diyona"ning mavsumdagi ilk mag`lubiyati bo`ldi. 
Eslatib o`tamiz, Futbol bo`yicha O`zbekiston chempionatining nufuzi jihatdan ikkinchi ligasi — Pro liganing hal qiluvchi Superliga yo`llanmasini beruvchi so`nggi tur uchrashuvida "Neftchi"-"Turon" o`yinida ham katta janjal yuzaga kelgan edi.